stanford-oval/wikipedia huggingface dataset:
סופי אוקונדו

| --- | --- |

אוקונדו בפסטיבל הסרטים הבינלאומי בטורונטו, 2008
 לידה:  11 באוגוסט 1968 (בת 56) לונדון, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-1991 
 מקום לימודים:  האקדמיה המלכותית לאמנות הדרמה (1990) 
 פרסים והוקרה:  פרס טוני לשחקנית משנה במחזה (2014)  פרס עולם התיאטרון (2014)  מפקדת במסדר האימפריה הבריטית  קצינה במסדר האימפריה הבריטית  פרס איבנינג סטנדרד לתיאטרון לשחקנית הטובה ביותר 
 פרופיל ב-IMDb
 
סופי אוקונדו (באנגלית: Sophie Okonedo; נולדה ב-11 באוגוסט 1968) היא שחקנית קולנוע, טלוויזיה ותיאטרון יהודייה-אנגלייה. התפרסמה תחילה בשל תפקידיה בסרטים "אייס ונטורה: בלש פראי" (1995), "דברים יפים מלוכלכים" (2002), ותפקידה הידוע ביותר הוא טטיאנה רוססבגינה (אנ') בסרט "מלון רואנדה" (2004); בעבורו הייתה מועמדת לפרס אוסקר לשחקנית המשנה הטובה ביותר. בשנת 2006 הייתה מועמדת לפרס גלובוס הזהב לשחקנית הטובה ביותר על תפקידה במיני-סדרה "אחרי הצונאמי" ובשנת 2014 זכתה בפרס טוני עבור תפקידה במחזה "צימוק בשמש" מאת לוריין הנסברי וקיבלה מועמדות נוספת בשנת 2016 עבור תפקידה במחזה "ציד המכשפות" מאת ארתור מילר.
ביוגרפיה

אוקונדו נולדה בלונדון לג'ואן (לבית אולמן) מורה לפילאטיס ולהנרי אוקונדו.
אביה של אוקונדו היה ניגרי ואמה היא יהודייה.
אביה של אוקנדו עזב את הבית כשהיא הייתה בת חמש, ואוקונדו גדלה אצל אמה כיהודיה. אוקונדו התבטאה בעבר על המוצא היהודי שלה ואמרה ”אני גאה להיות יהודייה, בדיוק כפי שאני גאה להיות שחורה”.
לה בת אחת שנולדה ב-1997 מזוגיות שהייתה לה עם העורך האירי יואין מרטין.
אוקונדו מגדירה את בתה כ"יהודייה ניגרית ואירית".
קריירה

אוקונדו למדה באקדמיה המלכותית לאמנות הדרמה וניסתה את תחומי המשחק, התיאטרון והטלוויזיה.
היא פרצה לתודעה הציבורית בשנת 1995 בקומדיה בכיכובו של ג'ים קארי "אייס ונטורה: בלש פראי", בה גילמה את דמותה של נסיכת שבט הוואטאצ'י.
ב-2002 היא שיחקה לצידה של אודרי טאטו במותחן הפשע "דברים יפים ומלוכלכים".
הופעתה הבולטת ביותר של אוקונדו הייתה בשנת 2004 בדרמת המלחמה ההיסטורית שהייתה מועמדת ל-3 פרסי אוסקר, "מלון רואנדה". הסרט מבוסס על סיפורו האמיתי של פול רוזסבגינה, מנהל בית מלון אירופאי ברואנדה, שסיפק בו מקלט עבור אנשי שבט הטוטסי במהלך רצח העם ברואנדה ב-1994. אוקונדו גילמה בסרט את דמותה של טטיאנה, אשתו של רוזסבגינה, ועל תפקידה קיבלה אוקונדו מועמדות לפרס אוסקר לשחקנית המשנה הטובה ביותר.
שנה לאחר מכן כיכבה אוקונדו בדרמת הפעולה הבדיונית "איאון פלקס", לצידה של שרליז תרון.
בשנת 2006 קיבלה אוקונדו מועמדות לפרס גלובוס הזהב, על תפקידה במיני-סדרה של רשת HBO "אחרי הצונאמי"; אשר מבוסס על רעידת האדמה והצונאמי באוקיינוס ההודי בשנת 2004. כמו כן שיחקה בסרט הפעולה הבדיוני "אלכס ריידר: בלב הסערה".
ב-2007 גילמה את דמותה של ננסי, בסדרת הטלוויזיה "אוליבר טוויסט" על פי הרומן של דיקנס.
ב-2011 שיחקה בסדרה "הסטירה".
ב-2013 גילמה את דמותה של פאיה רייג' בסרט "העולם אחרי".
בשנת 2014 זכתה אוקונדו בפרס טוני על הופעתה במחזה "A Raisin in the Sun" לצידו של דנזל וושינגטון.
ב-2016 הופיעה בסדרת ה-BBC "הכתר החלול" בתפקיד מרגרט מאנז'ו. בשנת 2018 שיחקה במיני-סדרה הבריטית "תאוות נדודים" שכתב ניק פיין ושודרה בנטפליקס.
בשנת 2021 שיחקה אוקונדו בסדרת הפנטזיה האמריקאית "מחזור כישור הזמן", אשר מבוססת על הספר מחזור כישור הזמן מאת רוברט ג'ורדן בשירות הסטרימינג של פריים וידאו.
בשנת 2023, שיחקה לצד גל גדות בסרטם של נטפליקס, לב של אבן, בתור נומאד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | Young Soul Rebels | טרייסי |  |
| 1995 | אייס ונטורה: בלש פראי | נסיכת הווטאצ'י |  |
| 1997 | התן | בחורה ג'מייקנית |  |
| 1999 | This Year's Love | דניס |  |
| 1999 | Mad Cows | רוזי |  |
| 2000 | Peaches | פיפה |  |
| 2002 | דברים יפים מלוכלכים | ג'ולייט |  |
| 2003 | Cross My Heart | מארסי |  |
| 2004 | מלון רואנדה | טטיאנה רוססבגינה (אנ') |  |
| 2005 | איאון פלקס | סיטאנדרה |  |
| 2006 | אלכס ריידר | מיס ג'ונס |  |
| 2006 | ניחוח של סקס | אנה |  |
| 2007 | עולם משלו | סופי |  |
| 2008 | החיים הסודיים של הדבורים | מאי בווטרייט |  |
| 2008 | Skin | סנדרה לאינג (אנ') |  |
| 2013 | העולם אחרי | פאיה רייג' |  |
| 2014 | War Book | פיליפה |  |
| 2018 | כריסטופר רובין | קנגה | דיבוב |
| 2018 | השיר של רוז | סוזנה |  |
| 2019 | הלבוי | ליידי האטון |  |
| 2021 | שרלוט | אוטי מור | דיבוב |
| 2022 | מוות על הנילוס | סאלומה אוטרבורן |  |
| 2022 | קתרין, המכונה ציפור קטנה | רוז ספלינטר |  |
| 2022 | ריימונד וריי | קיירה |  |
| 2023 | לב של אבן | נומד |  |
| 2024 | החתול בעל 10 הנשמות (אנ') | גרייס | דיבוב |
| 2024 | עולמה של ג'נט (אנ') | רג'ינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | Spatz | קים | פרק: "Talent Contest" |
| 1991 | נפגעים | ג'ינה ראסל | פרק: "Judgement Day" |
| 1992 | Screen Two | מלאני | פרק: "Maria's Child" |
| 1993 | Age of Treason | ניובי | סרט טלוויזיה של Sky One |
| 1994 | The Bill | אדל פרסי | פרק: "Darkness Before Dawn" |
| 1995 | The Governor | מוירה לוויט | תפקיד ראשי (עונה 1); 6 פרקים |
| 1995 | לא אוהב אותך | פולה | סרט טלוויזיה של BBC |
| 1996 | Murder Most Horrid | רייצ'ל | פרק: "Dead on Time" |
| 1996 | Deep Secrets | האני | סרט טלוויזיה של BBC |
| 1996 - 1997 | Staying Alive | קלי בות' | תפקיד ראשי (2 עונות); 12 פרקים |
| 2000 | In Defence | ברני קרמר | תפקיד ראשי; 4 פרקים |
| 2000 | Never Never | ג'ו וולר | מיני-סדרה |
| 2001 | Sweet Revenge | אלן | מיני-סדרה |
| 2002 | לדפוק שעון | ג'ני ווד | 5 פרקים |
| 2003 | חקירות המפקח לינלי | איב בואן | פרק: "In the Presence of the Enemy" |
| 2003 | ספוקס | אמנדה רוק | פרק: "Blood & Money" |
| 2003 | Alibi | מארסי בורג'ס | סרט טלוויזיה של ITV |
| 2003 | Scream of the Shalka | אליסון צ׳ייני | דיבוב; 6 פרקים |
| 2004 | Whose Baby? | קארן ג'נקינס | סרט טלוויזיה של ITV |
| 2005 | Born with Two Mothers | לוקרטיה ברידג'ס | סרט טלוויזיה של ערוץ 4 |
| 2006 | אחרי הצונאמי | סוזי קרטר | מיני-סדרה |
| 2007 | Celebration | סוניה | סרט טלוויזיה של More4 |
| 2007 | אוליבר טוויסט | ננסי | מיני-סדרה |
| 2009 | Father & Son | קוני טרנר | מיני-סדרה |
| 2009 | צדק פלילי | ג'קי וולף | תפקיד ראשי (עונה 2); 5 פרקים |
| 2010 | Mrs. Mandela | ויני מדיקיזלה-מנדלה | סרט טלוויזיה של BBC Four |
| 2010 | דוקטור הו | ליז טן | 2 פרקים |
| 2011 | הסטירה | איישה | תפקיד ראשי; 8 פרקים |
| 2012 | סינבד | ראזי | פרק: "Queen of the Water-Thieves" |
| 2013 | Mayday | פיונה | מיני-סדרה |
| 2013 | אמן הבריחה | מרגרט "מגי" גרדנר | מיני-סדרה |
| 2016 | Undercover | מאיה קובינה | מיני-סדרה |
| 2016 | הכתר החלול | מרגרט מאנז'ו | מיני-סדרה |
| 2018 | תאוות נדודים | אנג'לה בוודן | מיני-סדרה |
| 2019 - 2020 | משבריסטית | קרוליין | תפקיד ראשי (2 עונות); 11 פרקים |
| 2019 | Chimerica | טסה | מיני-סדרה |
| 2020 | Criminal: UK | ג'וליה ברייס | פרק: "Julia" |
| 2020 | ראצ'ד | שרלוט וולס | 3 פרקים |
| 2020 | חומריו האפלים | אקספאניה | דיבוב; 4 פרקים |
| 2020 | עולמות חוצניים | קריינית | 4 פרקים |
| 2021 | אהבה מודרנית | ליז | פרק: "A Second Embrace, with Hearts and Eyes Open" |
| 2021 | בריטניה | האמפל | פרק: "#3.1" |
| 2021 | מחזור כישור הזמן | סואן סאנצ'ה | פרק: "The Flame of Tar Valon" |
| 2022 | סוסים איטיים | אינגריד טירני | 6 פרקים |
| 2022 | Inside No. 9 | קטרינה | פרק: "Nine Lives Kat" |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2011 | Haunted Child | ג'ולי | תיאטרון רויאל קורט |
| 2014 | צימוק בשמש | רות' | תיאטרון אתל ברימור (ברודוויי) |
| 2016 | ציד המכשפות | אליזבת פרוקטור (אנ') | תיאטרון וולטר קר (ברודוויי) |
| 2017 | העז, או מי זאת סילביה? | סטיבי גריי | תיאטרון היימרקט |
| 2018 | אנטוניוס וקלאופטרה | קלאופטרה | התיאטרון המלכותי הלאומי |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2005 | פרס גילדת שחקני המסך | ההופעה הטובה ביותר של שחקנית בתפקיד משנה | מלון רואנדה | מועמדות |  |
| 2005 | פרס גילדת שחקני המסך | הביצוע הטוב ביותר של צוות שחקנים בסרט קולנוע | מלון רואנדה | מועמדות |  |
| 2005 | פרס Black Reel | השחקנית הטובה ביותר, דרמה | מלון רואנדה | זכייה |  |
| 2005 | פרס אוסקר | שחקנית המשנה הטובה ביותר | מלון רואנדה | מועמדות |  |
| 2005 | פרס NAACP Image | שחקנית המשנה הטובה ביותר בסרט קולנוע | מלון רואנדה | מועמדות |  |
| 2007 | פרס גלובוס הזהב | השחקנית הטובה ביותר במיני-סדרה או בסרט טלוויזיה | אחרי הצונאמי | מועמדות |  |
| 2007 | פרס NAACP Image | השחקנית הטובה ביותר בסרט טלוויזיה, מיני סדרה או ספיישל דרמטי | אחרי הצונאמי | זכייה |  |
| 2008 | פרס Black Reel | שחקנית המשנה הטובה ביותר | החיים הסודיים של הדבורים | מועמדות |  |
| 2009 | פרס הקולנוע הבריטי העצמאי | השחקנית הטובה ביותר | Skin | מועמדות |  |
| 2010 | פרס Black Reel | השחקנית הטובה ביותר | Skin | מועמדות |  |
| 2010 | פרס האקדמיה הבריטית לטלוויזיה | השחקנית הטובה ביותר | Mrs. Mandela | מועמדות |  |
| 2010 | פרס האקדמיה הבריטית לטלוויזיה | שחקנית המשנה הטובה ביותר | צדק פלילי | מועמדות |  |
| 2014 | פרס טוני | ההופעה הטובה ביותר של שחקנית משנה במחזה | צימוק בשמש | זכייה |  |
| 2016 | פרס טוני | ההופעה הטובה ביותר של שחקנית ראשית במחזה | ציד המכשפות | מועמדות |  |
| 2019 | פרס אוליבייה | השחקנית הטובה ביותר | אנטוניוס וקלאופטרה | מועמדות |  |
| 2021 | פרס האקדמיה הבריטית לטלוויזיה | שחקנית המשנה הטובה ביותר | Criminal: UK | מועמדות |  |
| 2021 | פרס אמי האמנותי לבידור בפריים טיים | השחקנית האורחת הטובה ביותר בסדרת דרמה | ראצ'ד | מועמדות |  |
| 2024 | פרס אוליבייה | השחקנית הטובה ביותר | מדיאה | מועמדות |  |
| 2024 | פרס הקולנוע הבריטי העצמאי | פרס ריצ'רד האריס | סופי אוקונדו | זכייה |  |
רוברט לבנדובסקי

רוברט לבנדובסקי (בפולנית: Robert Lewandowski; נולד ב־21 באוגוסט 1988 בוורשה) הוא כדורגלן פולני המשחק בעמדת החלוץ בקבוצת ברצלונה ובנבחרת פולין, בה הוא משמש כקפטן. לבנדובסקי הוא מלך השערים של נבחרת פולין בכל הזמנים.
הוא היה מלך השערים של הבונדסליגה לעונת 2013/2014, כאשר שיחק בבורוסיה דורטמונד, וב־6 עונות נוספות סיים כמלך השערים של הבונדסליגה במדי באיירן מינכן. בעונת 2020/2021 סיים כמלך השערים עם 41 שערים ושבר את שיא ההבקעות בעונה אחת בבונדסליגה שהיה שייך לגרד מילר מעונת 1971/1972. בנוסף זכה באותה השנה בנעל הזהב. לבנדובסקי נחשב לאחד מחלוצי הרחבה הטובים בעולם, והוא הבקיע מעל 600 שערים רשמיים במהלך הקריירה שלו עבור קבוצות ונבחרות, נתון המציב אותו במקום השלישי מבחינת מספר השערים של שחקנים פעילים ושחקנים במאה העשרים ואחת.
קריירת מועדונים > קריירה מוקדמת

בעונת 2006/2007 היה לבנדובסקי מלך השערים של הליגה השנייה בפולין עם 15 שערים, וסייע לקבוצתו זניץ' פרושקוב (Znicz Pruszków)  לעלות אל הליגה הראשונה. בעונה הבאה היה מלך השערים של הליגה הראשונה בפולין עם 21 שערים.
קריירת מועדונים > לך פוזנן

בשנת 2008 החתימה לך פוזנן את לבנדובסקי תמורת 1.5 מיליון זלוטי. הוא ערך את הופעת הבכורה שלו במועדון ביולי 2008 כמחליף בסיבוב הראשון בגביע אופ"א נגד הקבוצה חזר לנצ'ראן מאזרבייג'ן. השער היחיד במשחק הובקע על ידי לבנדובסקי.
בהופעת הבכורה שלו בליגת העל הפולנית נגד GKS בלחאטוב הוא כבש שער ארבע דקות בלבד לאחר שעלה אל המגרש כמחליף במחצית השנייה.
את עונתו הראשונה בליגת העל הפולנית סיים לבנדובסקי במקום השני בטבלת כובשי השערים. בעונה הבאה היה מלך השערים עם 18 כיבושים ועזר לקבוצתו לזכות באליפות 2009/2010.
קריירת מועדונים > בורוסיה דורטמונד

ב-2010 צצו שמועות אשר קישרו את לבנדובסקי אל מועדונים שונים, בייחוד בורוסיה דורטמונד, גנואה האיטלקית ובלקבורן האנגלית. ב-5 במאי הכריז מיכאל צורק, המנג'ר הכללי של בורוסיה דורטמונד, כי לבנדובסקי הסכים בעל-פה להצטרף אל המועדון הגרמני. עם זאת, תהליכי המשא ומתן בין הקבוצות נמשכו שבועות אחדים. ב-19 במאי דווח כי הוא ביצע בדיקות רפואיות בבורוסיה וב-11 ביוני 2010, חתם החלוץ הפולני על חוזה של ארבע שנים עם המועדון בהעברה ששווייה הוערך בכ-4.5 מיליון אירו.
ב-19 בספטמבר הבקיע לבנדובסקי את שערו הראשון בבונדסליגה, אשר שינה את התוצאה ל-3:0 בניצחון מול שאלקה 04. המשחק הסתיים בתוצאה 3:1.
בעונת 2011/2012 בבונדסליגה שיחק לבנדובסקי בהרכב הפותח באופן קבוע. החלוץ מצא את הרשת פעמיים בניצחון של דורטמונד 3:0 על ס.ו. סאנדהאוזן בסיבוב הראשון של הגביע הגרמני. את הליגה הגרמנית פתח בניצחון 2:0 על נירנברג ב-20 באוגוסט 2011. ב-1 באוקטובר הוא בישל שער והבקיע שלושער בניצחון 4:0 על אאוגסבורג, שאחריו הגיע הפסד מאכזב בתוצאת 3:0 למרסיי בשלב הבתים של ליגת האלופות.
דורטמונד עלתה אל המקום השני בבונדסליגה עם 5:0 קליל מול פ.צ. קלן ב-22 באוקטובר, כשלבנדובסקי מצא את הרשת בשתי מחציות המשחק. דורטמונד הגיעה אל פרייבורג ב-17 בדצמבר ולבנדובסקי כבש פעמיים ובישל שער לקווין גרוסקרויץ, כשקבוצתם חגגה בניצחון 4:1.
לאחר פגרת החורף, ב-22 בינואר 2012, דרסה בורוסיה דורטמונד את המבורג עם 5:1 והשוותה את מספר הנקודות עם מוליכת הטבלה, באיירן מינכן. לבנדובסקי הבקיע פעמיים ובישל שער ליקוב בלשצ'יקובסקי עמיתו לנבחרת פולין, המכונה קובה. הוא הבקיע את השער היחיד בניצחון הביתי 1:0 על באיירן מינכן ב-11 באפריל. הניצחון העניק לדורטמונד יתרון של שש נקודות על היריבה, כאשר נותרו ארבעה משחקים לסיום העונה.
ב-21 באפריל בישל לבנדובסקי את השער של שינג'י קגאווה היפני בניצחון 2:0 על בורוסיה מנשנגלדבך, שהבטיח לדורטמונד את האליפות. במשחק האחרון לעונה כבש לבנדובסקי שני שערים במחצית הראשונה כאשר דורטמונד הביסה את פרייבורג בתוצאה 4:0 וחגגה את הזכייה באליפות.
החלוץ הפולני זכה בתואר שחקן העונה בבונדסליגה ב-11 במאי, וסיים את השנה במקום השלישי במספר השערים עם 22 שערים, שאף לא אחד מהם מהנקודה הלבנה, ושישה בישולים.
במשחק האחרון של דורטמונד לעונת 2011/12, הוא כבש שלושער בגמר הגביע הגרמני, בניצחון 5:2 על באיירן מינכן והבטיח את הזכייה הראשונה של המועדון בדאבל. לבנדובסקי סיים כמלך השערים של הגביע הגרמני, עם שבעה שערים בשישה משחקים.
ב-24 באפריל 2013 הגיע אל אחד מרגעי השיא שלו כאשר כבש את כל ארבעת השערים של דורטמונד בניצחון הביתי 4:1 במשחק הראשון בחצי גמר ליגת האלופות נגד ריאל מדריד.
קריירת מועדונים > באיירן מינכן

ב-4 בינואר 2014 אישר המועדון כי לבנדובסקי חתם על חוזה ל-5 שנים במועדון, ויעבור אליו החל מיולי 2014. ב-9 ביולי הוצג השחקן בקבוצה.
ב-22 בספטמבר 2015 כבש חמישה שערים בתשע דקות במדי באיירן מינכן מול וולפסבורג, וקבע בכך שיא במהירות כיבושים בתולדות כל הליגות הבכירות באירופה. בתום עונת 2015/2016 הוכתר לבנדובסקי בפעם השנייה בקריירה כמלך השערים בבונדסליגה, לאחר שהבקיע 30 שערים, והיה לשחקן הזר שהבקיע הכי הרבה שערים בעונה אחת בבונדסליגה. בעונת 2016/2017 לבנדובסקי כבש גם 30 שערים בליגה וזכה עם הקבוצה באליפות אך סיים רק כסגן מלך השערים, מכיוון שפייר אמריק אובאמיינג כבש 31 שערים.
בעונת 2019/2020 כבש 15 שערים בליגת האלופות וכבש 55 שערים ב-48 הופעות והוכתר למלך השערים של הבונדסליגה. בתום עונה זו זכה לבנדובסקי בטרבל עם באיירן מינכן, והוכתר לראשונה ככדורגלן השנה בגרמניה.
ב־15 במאי 2021, כבש לבנדובסקי שער בתיקו 2-2 מול פרייבורג, ובכך השווה את שיאו של גרד מילר, שעמד על 40 שערים בעונת 1971/1972. שבוע לאחר מכן שבר את השיא וסיים את העונה עם 41 שערים.
בסיום עונת 2020/2021 זכה לבנדובסקי לראשונה בנעל הזהב האירופית עם 41 שערים ו-82 נקודות, ובכך היה לפולני הראשון שזוכה בפרס.
קריירת מועדונים > ברצלונה

ב-20 ביולי 2022 חתם לבנדובסקי בברצלונה בחוזה עד 2026 וסעיף שחרור של חצי מיליארד אירו, זאת לאחר שב-16 ביולי 2022 הגיעה ברצלונה להסכם עם באיירן מינכן על העברתו של השחקן תמורת 45 מיליון אירו. ב-13 באוגוסט ערך הופעת בכורה בקבוצה בתיקו 0-0 עם ראיו ואיקאנו. ב-20 באוגוסט כבש את שעריו הראשונים בקבוצה, כשכבש צמד בניצחון 1–4 על ריאל סוסיאדד. ב-7 בספטמבר ערך לבנדובסקי הופעת בכורה בליגת האלופות במדי ברצלונה, וכבש שלושער בניצחון 1–5 על ויקטוריה פלזן. בכך הפך לשחקן הראשון בהיסטוריה, שכובש שלושער במדי שלוש קבוצות שונות בליגת האלופות. בסיום העונה לבנדובסקי כבש 23 שערי ליגה שהפכו אותו למלך השערים, וזכה באליפות הלה ליגה בפעם הראשונה.
ב 26 באוקטובר 2024 כבש לבנדובסקי לזכות ברצלונה צמד בקלאסיקו בדקות 54,56 ובכך עם שני שערים בתוך 141 שניות כבש לבנדובסקי את הצמד הכי מהיר בקלאסיקו מאז 1965.
קריירה בנבחרת פולין

לרוברט לבנדובסקי שלוש הופעות בנבחרת פולין עד גיל 21, במשחקי ידידות נגד אנגליה, בלארוס ופינלנד.
הופעת הבכורה שלו בנבחרת הבוגרת הייתה ב-10 בספטמבר 2008, שלושה שבועות לאחר יום הולדתו ה-20, במשחק נגד סן מרינו שבו עלה כמחליף והבקיע שער אחד. רק ולדימיר לובנסקי הפולני, אשר נחשב לאגדה, הבקיע שער במשחק הבכורה שלו בנבחרת הלאומית כשהיה צעיר מלבנדובסקי – כשהיה בן 16.
במוקדמות מונדיאל 2010 פולין רשמה את הניצחון הכי גדול מבין כל משחקי המוקדמות כאשר הביסה 10:0 את סן מרינו, משחק בו לבנדובסקי הבקיע שער.
עם זאת פולין כשלה בקמפיין וסיימה במקום החמישי בלבד מתוך שש נבחרות בבית שלה ולא העפילה למונדיאל.
במשחק הפתיחה של יורו 2012, שבו התמודדה פולין מול יוון בעיר הולדתו ורשה, וסיימה בתיקו 1:1, הבקיע לבנדובסקי את השער הראשון בטורניר והיה השחקן המצטיין של אותו משחק.
במוקדמות מונדיאל 2014 פולין אכזבה שוב וסיימה במקום הרביעי בבית שלה, עם 3 ניצחונות מתוך 10 משחקים, וגם הפעם מהם 2 נגד סן מרינו; בכך לא העפילה למונדיאל פעם נוספת.
אל יורו 2016 הצליחה פולין להעפיל כאשר סיימה במקום השני בבית שלה אחרי גרמניה.
לבנדובסקי היה הכובש המצטיין בקמפיין עם 13 שערים.
בטורניר עצמו לבנדובסקי לא כבש ואף לא בעט למסגרת בכל שלושת משחקי שלב הבתים, אך פולין עלתה לשלב הנוקאאוט בכל זאת.
בשמינית הגמר נגד שווייץ המשחק הסתיים בתוצאה 1:1 אך פולין ניצחה בפנדלים.
במשחק רבע הגמר נגד פורטוגל הבקיע לבנדובסקי 99 שניות בדיוק מפתיחת המשחק את שערו היחיד בטורניר, אך המשחק נגמר בתוצאה 1:1 ופורטוגל ניצחה בפנדלים בדרך לזכייה שלה בטורניר.
במוקדמות מונדיאל 2018 לבנדובסקי שבר שיא שערים בקמפיין עבור שחקן אירופאי כאשר הבקיע 16 שערים והוביל את נבחרתו למקום הראשון בבית שלה; בכך העפילה פולין למונדיאל לראשונה מאז 2006, ובפעם הראשונה בקריירה של לבנדובסקי.
במונדיאל עצמו, על אף ציפיות גבוהות יחסית והגרלה נוחה בשלב הבתים, לבנדובסקי לא בלט ופולין סיימה במקום האחרון בבית שלה לאחר סנגל, יפן וקולומביה.
לבנדובסקי כבש שישה שערים במוקדמות יורו 2020 ועזר לפולין להעפיל לטורניר.
בטורניר עצמו כבש שלושה שערים בשלב הבתים, אולם נבחרתו כשלה להעפיל לשלב שמינית הגמר, וסיימה במקום האחרון אחרי שוודיה, ספרד וסלובקיה.
נכון לחודש אוקטובר 2021 הוא השחקן האירופאי הפעיל עם מספר השערים הבינלאומיים השני הרב ביותר עם 72 שערים, (לאחר כריסטיאנו רונאלדו עם 115 שערים).
הוא גם השחקן האירופאי הרביעי בהיסטוריה שהגיע ל-72 שערים או יותר בנבחרת, אחרי שנדור קוצ'יש, פרנץ פושקש וכריסטיאנו רונאלדו.
נכלל בסגל נבחרת פולין לטורניר מונדיאל 2022, בו סיימה את הטרוניר בשמינית הגמר בהפסד 3-1 לנבחרת צרפת
סטטיסטיקות קריירה > קריירת מועדונים

מעודכן ל-12 בינואר 2025
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| זניץ' פרושקוב | 2006/2007 | הליגה הפולנית השנייה | 27 | 15 | 5 | 2 | 0 | 0 | 0 | 0 | 32 | 17 |
| זניץ' פרושקוב | 2007/2008 | הליגה הפולנית הראשונה | 32 | 21 | 2 | 0 | 0 | 0 | 0 | 0 | 34 | 21 |
| זניץ' פרושקוב | סך הכל | סך הכל | 59 | 36 | 7 | 2 | 0 | 0 | 0 | 0 | 66 | 38 |
| לך פוזנן | 2008/2009 | ליגת העל הפולנית | 30 | 14 | 6 | 2 | 12 | 4 | 0 | 0 | 48 | 20 |
| לך פוזנן | 2009/2010 | ליגת העל הפולנית | 28 | 18 | 1 | 0 | 4 | 2 | 1 | 1 | 34 | 21 |
| לך פוזנן | סך הכל | סך הכל | 58 | 32 | 7 | 2 | 16 | 6 | 1 | 1 | 82 | 41 |
| בורוסיה דורטמונד | 2010/2011 | בונדסליגה | 33 | 8 | 2 | 0 | 8 | 1 | 0 | 0 | 43 | 9 |
| בורוסיה דורטמונד | 2011/2012 | בונדסליגה | 34 | 22 | 6 | 7 | 6 | 1 | 1 | 0 | 47 | 30 |
| בורוסיה דורטמונד | 2012/2013 | בונדסליגה | 31 | 24 | 4 | 1 | 13 | 10 | 1 | 1 | 49 | 36 |
| בורוסיה דורטמונד | 2013/2014 | בונדסליגה | 33 | 20 | 5 | 2 | 9 | 6 | 1 | 0 | 48 | 28 |
| בורוסיה דורטמונד | סך הכל | סך הכל | 131 | 74 | 17 | 10 | 36 | 18 | 3 | 1 | 187 | 103 |
| באיירן מינכן | 2014/2015 | בונדסליגה | 31 | 17 | 5 | 2 | 12 | 6 | 1 | 0 | 49 | 25 |
| באיירן מינכן | 2015/2016 | בונדסליגה | 32 | 30 | 6 | 3 | 12 | 9 | 1 | 0 | 51 | 42 |
| באיירן מינכן | 2016/2017 | בונדסליגה | 33 | 30 | 4 | 5 | 9 | 8 | 1 | 0 | 47 | 43 |
| באיירן מינכן | 2017/2018 | בונדסליגה | 30 | 29 | 6 | 6 | 11 | 5 | 1 | 1 | 48 | 41 |
| באיירן מינכן | 2018/2019 | בונדסליגה | 33 | 22 | 5 | 7 | 8 | 8 | 1 | 3 | 47 | 40 |
| באיירן מינכן | 2019/2020 | בונדסליגה | 31 | 34 | 5 | 6 | 10 | 15 | 1 | 0 | 47 | 55 |
| באיירן מינכן | 2020/2021 | בונדסליגה | 29 | 41 | 1 | 0 | 6 | 5 | 4 | 2 | 40 | 48 |
| באיירן מינכן | 2021/2022 | בונדסליגה | 34 | 35 | 1 | 0 | 10 | 13 | 1 | 2 | 46 | 50 |
| באיירן מינכן | סך הכל | סך הכל | 253 | 238 | 33 | 29 | 78 | 69 | 11 | 8 | 375 | 344 |
| ברצלונה | 2022/2023 | לה ליגה | 34 | 23 | 3 | 2 | 7 | 6 | 2 | 2 | 46 | 33 |
| ברצלונה | 2023/2024 | לה ליגה | 35 | 19 | 3 | 2 | 9 | 3 | 2 | 2 | 49 | 26 |
| ברצלונה | 2024/2025 | לה ליגה | 18 | 16 | 1 | 2 | 6 | 7 | 2 | 1 | 27 | 26 |
| ברצלונה | סך הכל | סך הכל | 87 | 58 | 7 | 6 | 22 | 16 | 6 | 5 | 122 | 85 |
| סך הכל בקריירה | סך הכל בקריירה | סך הכל בקריירה | 587 | 437 | 71 | 49 | 152 | 109 | 21 | 15 | 832 | 611 |
↑  כולל הסופר קאפ הפולני, הסופר קאפ הגרמני, הסופר קאפ הספרדי, הסופר קאפ האירופי, וגביע העולם למועדונים
סטטיסטיקות קריירה > נבחרת פולין

מעודכן ל-15 באוקטובר 2024
| שנה | הופעות | שערים |
| --- | --- | --- |
| 2008 | 4 | 2 |
| 2009 | 12 | 1 |
| 2010 | 13 | 6 |
| 2011 | 11 | 4 |
| 2012 | 10 | 2 |
| 2013 | 10 | 3 |
| 2014 | 6 | 5 |
| 2015 | 7 | 11 |
| 2016 | 12 | 8 |
| 2017 | 6 | 9 |
| 2018 | 11 | 4 |
| 2019 | 10 | 6 |
| 2020 | 4 | 2 |
| 2021 | 12 | 11 |
| 2022 | 10 | 4 |
| 2023 | 8 | 4 |
| 2024 | 10 | 2 |
| סה"כ | 156 | 84 |
תארים > קבוצתיים

הליגה הפולנית השנייה (1): 2006/2007
ליגת העל הפולנית (1): 2009/2010
הגביע הפולני (1): 2008/2009
הסופרקאפ הפולני (1): 2009
בונדסליגה (2): 2010/2011, 2011/2012
הגביע הגרמני (1): 2011/2012
בונדסליגה (8): 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022
הגביע הגרמני (3): 2015/16, 2018/2019, 2019/2020
הסופר קאפ הגרמני (4): 2016, 2017, 2020, 2021
ליגת האלופות: 2019/2020
הסופר קאפ האירופי: 2020
גביע העולם למועדונים: 2020
לה ליגה: 2022/2023
הסופר קאפ הספרדי: 2022/2023, 2025
תארים > אישיים

נעל הזהב האירופית: 2020/2021
מלך השערים בליגת האלופות: 2019/2020; (15 שערים)
מלך השערים של הבונדסליגה (6): 2013/2014, 2015/2016, 2017/2018, 2018/2019, 2019/2020, 2020/2021
כדורגלן השנה בגרמניה (2): 2020, 2021
פרס הפיצ'יצ'י : 2022/2023
המבקיע המצטיין של הליגה הפולנית השנייה: 2006/2007 (15 שערים)
המבקיע המצטיין של הליגה הפולנית הראשונה: 2007/2008 (21 שערים)
המבקיע המצטיין של ליגת העל הפולנית: 2009/2010 (18 שערים)
המבקיע המצטיין של הגביע הגרמני: 2011/2012 (7 שערים)
המבקיע המצטיין של הסופר קאפ הגרמני: (7 שערים)
תגלית השנה של פולין: 2008
שחקן השנה של ליגת העל הפולנית: 2009
שחקן השנה הפולני: 2011, 2012, 2013, 2014
שחקן השנה בבונדסליגה: 2011/2012, 2019/2020
מלך השערים של מוקדמות יורו 2016
שחקן השנה של אופ"א: 2020
חלוץ העונה של אופ"א: 2020
שחקן השנה של פיפ"א: 2020, 2021
שחקן השנה של ארגון שחקני הכדורגל העולמי: 2020, 2021
נבחרת השנה של פיפ"א: 2020
הכי הרבה שערים בעונה אחת בבונדסליגה: 2020/2021
החלוץ הטוב בעולם לשנת 2021
חיים אישיים

אביו של לבנדובסקי, קשישטוף, היה אלוף ג'ודו פולני וגם שיחק כדורגל בקבוצת הוטניק ורשה שבליגה השנייה. הוא נפטר כשלבנדובסקי היה בן 17. אביו נתן לו את השם רוברט כדי שיקל עליו להשתלב כשחקן כדורגל בינלאומי. אמו, איוונה, הייתה שחקנית כדורעף בקבוצת AZS ורשה ולאחר מכן סגנית הנשיא של פרטיזן לשנו. גם אחותו מילנה משחקת כדורעף ואף ייצגה את נבחרת פולין עד גיל 21.
אשתו, אנה לבנדובסקה, זכתה במדליית הארד באליפות העולם בקראטה ב-2009. חתונתם נערכה ב-22 ביוני 2013 בוורשה. ב-4 במאי 2017 נולדה להם בת.
מירטו אוזוני

מירטו ארטאן אוזוני (באלבנית: Myrto Artan Uzuni, נולד ב-31 במאי 1995) הוא כדורגלן אלבני. הוא משחק בעמדת החלוץ בקבוצת הכדורגל הספרדית גְרָנָדָה ובנבחרת אלבניה.
אוזוני נולד בבראט, אלבניה. הוא התחיל את הקריירה בקבוצה טומורי בעירו בראט, המשיך בקבוצות אפולוניה, לסי, לוקומוטיבה זאגרב ופרנצווארוש. בשנת 2022 חבר לקבוצה הספרדית גרנדה ומשחק במסגרתה עד היום. מספרו הוא 11.
אבי יעקבי

| --- | --- |
אין תמונה חופשית
 מדינה:  ישראל 
 כינוי:  ג'ק
 השתייכות:   צבא הגנה לישראל
 תקופת הפעילות:  1979–2010 (כ־31 שנים)
 דרגה:   תת-אלוף
 תפקידים בשירות
  מפקד טייסת 253   מפקד טייסת 109  ראש ענף תכנון במטה חיל האוויר   מפקד בסיס נבטים   מפקד בסיס רמת דוד  ראש מטה אמצעים מיוחדים
 פעולות ומבצעים
   מבצע שלום הגליל  האינתיפאדה הראשונה    המערכה ברצועת הביטחון  האינתיפאדה השנייה   מלחמת לבנון השנייה
 
אבי (ג'ק) יעקבי הוא קצין בדרגת תת-אלוף במילואים בצה"ל, טייס קרב בחיל האוויר הישראלי, כיהן כמפקד בסיס נבטים, מפקד בסיס רמת דוד וראש מטה אמצעים מיוחדים במטכ"ל.